Document ID: 32004R1896

KOMMISSIONENS FORORDNING (EF) Nr. 1896/2004
af 29. oktober 2004
om ændring af forordning (EF) nr. 1499/2004 om undtagelsesforanstaltninger til støtte for markedet for æg i Belgien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg (1), særlig artikel 14, og
ud fra følgende betragtninger:
(1)
Som følge af, at der er opstået aviær influenza i Belgien, har de belgiske myndigheder truffet foranstaltninger til støtte for markedet for rugeæg. Disse foranstaltninger er ved Kommissionens forordning (EF) nr. 1499/2004 (2) blevet betragtet som undtagelsesforanstaltninger til støtte for markedet efter artikel 14 i forordning (EØF) nr. 2771/75.
(2)
I artikel 1, stk. 1, i forordning (EF) nr. 1499/2004 fastsættes den periode, hvori der burde være sket en forarbejdning af de støtteberettigede rugeæg. En mere grundig gennemgang af situationen i april og maj 2003 har vist, at det af veterinære og sundhedsmæssige årsager ikke var muligt at overholde denne periode. Det er derfor nødvendigt at forlænge den.
(3)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -
UDSTEDT FØLGENDE FORORDNING:
Artikel 1
I artikel 1, stk. 1, i forordning (EF) nr. 1499/2004 ændres datoen »den 5. maj 2003« til »den 13. juni 2003«.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. oktober 2004.

Labels: 3
17
18
6